**Melding om fisket uke 16/2025**

Rapporten skrevet tirsdag 22.04.2025 av Willy Godtliebsen, Brynjar Torsteinsson og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 16 i 2025, dvs. 14. - 20. april 2025.

Påskeuka resulterte naturlig nok i redusert omsetning. Omsetningen av fersk torsk og hyse gikk kraftig ned, mens seilandingene og spesielt fra snurrevadflåten økte. Størst kvantum av både torsk og sei var levert i Vest-Finnmark, mens hyselandingene var mer spredt. Ellers viser tallene bra fart i fangsten av kongekrabbe i frifisket, og rognkjeksfisket er sånn smått kommet i gang. Omsetningen av fryst råstoff ble også redusert, men her var det økte landinger der hysa dominerte trålerlandingene. Dette er landinger som vil komme inn i omsetningen de kommende uker.

Råfisklagets omsetning i uke 16 (påskeuka) er på 289 millioner kroner (foreløpig tall), ned fra 653 millioner kroner uka før. I tallet for uke 16 inngår 52 millioner kroner etter utenlandske leveranser. Omsetningen for norske båter stod dermed for 237 millioner kroner, fordelt med 167 millioner kroner på fersk og 70 millioner kroner på fryst råstoff.

Omsetningen i uke 16 i fjor var 419 millioner kroner, herav 66 millioner kroner etter landing fra utenlandske fartøy. For norske båter var omsetningen 353 millioner kroner, fordelt med 177 på fersk og 176 på fryst råstoff.

Råfisklagets omsetning hittil i år, per 21. april 2025, er 9.234 millioner kroner. Det er fordelt med 7.685 millioner kroner for norske båter, og 1.550 millioner kroner for utenlandske. Tilsvarende for fjoråret var 7.878 millioner kroner totalt, hvorav 6.881 var etter landinger fra norske båter og 997 for utenlandske båter.

## Omsetning uke 16, 2025

Råfisklagets omsetning for norske båter i uke 16 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 16/2025, fordelt pr fersk/fryst og pr fiskeslag  


### Frystomsetning

Foreløpige tall for omsetningen av fryst råstoff fra norske båter i uke 16 viser 70 millioner kroner, ned fra 177 millioner kroner uken før. Størst verdi kom fra torsk, hyse, reke, snabeluer og sei med henholdsvis 24, 19, 13, 8 og 5 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 16, til nøytrale fryselager, har vi følgende hovedtall: Totalt 4.060 tonn, opp fra 2.430 tonn i uke 15. Dette er kvanta som så langt bare delvis er omsatt. Av de 4.060 tonnene var 1.480 tonn hyse, 720 tonn torsk, 620 tonn snøkrabbe, 570 tonn reke og 400 tonn sei. Det meste var levert av 6 trålere med 2.740 tonn fisk og en tråler leverte nevnte kvantum reke. Fiskekvantumet fra de 6 trålerne bestod i hovedsak av 1.420 tonn hyse, 670 tonn torsk og 390 tonn sei. En snurrevadbåt leverte 80 tonn, hovedsakelig torsk. En autolinebåt leverte 50 tonn, der halvparten var hyse. Snøkrabben var levert av 8 båter.

### Ferskomsetning

Omsetningen av ferskt råstoff i uke 16 utgjorde 167 millioner kroner, ned fra 287 millioner kroner uka før. Torsken var størst i verdi, fulgt av snøkrabbe, sei, hyse og kongekrabbe til verdi henholdsvis 130, 13, 10, 4 og 3 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 16, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 16, 2025, eksklusiv restråstoff.



Omsetningen av fersk torsk utgjorde 2.700 tonn til verdi 130 millioner kroner. En reduksjon fra 4.890 tonn/241 millioner kroner uken før. Av totalkvantumet stod garn for 1.390 tonn etterfulgt av snurrevad med 880 tonn, juksa med 290 tonn og line/autoline med 160 tonn. For garn var 760 tonn omsatt til kjøpere i Vest-Finnmark, 240 tonn i Troms, 200 tonn i Lofoten/Salten, 120 tonn i Øst-Finnmark, 25 tonn i Vesterålen og 20 tonn i området Helgeland-Nordmøre. Av snurrevadkvantumet gikk 440 tonn til kjøpere i Vest-Finnmark, 190 tonn i Vesterålen, 160 tonn i Troms, 60 tonn i Lofoten og 20 tonn i Øst-Finnmark. Det meste av juksakvantumet var levert i Vest-Finnmark, mens linekvantumet var spredt med en topp i Lofoten og Vesterålen med 40 tonn på hver.

Kvanta fordelt per leveringssone fremgår av tabell 2. Sammenlignet med uke 14 var det reduksjon i landingene over hele linja. Størst kvantum var fremdeles levert i Vest-Finnmark med 1.510 tonn, som var ned fra 1.700 tonn uka før.

**Fersk sei**

Omsetningen av fersk sei i uke 16 utgjorde 670 tonn til verdi 10 millioner kroner, som var opp fra 510 tonn og 8 millioner kroner i uke 15. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark med 280 tonn av totalen, opp fra 100 tonn uka før. Deretter fulgte Vesterålen med 180 tonn, opp fra 130 tonn i uke 15. Av de 280 tonnene levert Vest-Finnmark var 270 tonn tatt på snurrevad. Av 180 tonn levert i Vesterålen var 160 tonn tatt på snurrevad. Av totalen på 670 tonn var 550 tonn tatt på snurrevad og 100 tonn på garn.

Tabell 4: Omsetning av fersk sei, A og ekstra kvalitet fra norske båter i uke 16, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.  


**Fersk hyse**

Kvantumet fersklevert hyse i uke 16 var 240 tonn til verdi 4 millioner kroner. Det var ned fra 650 tonn/11 millioner kroner uken før. Tabell 5 viser sonevis fordeling av kvanta, spredt aktivitet.

I likhet med seien er det i hysefisket snurrevad som står for størst kvantum, med 160 tonn av totalen i uke 16, ned fra 490 tonn uka før. 60 tonn var tatt på garn og 25 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 16, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


**Fersk og fryst snøkrabbe**

I løpet av uke 16 ble det landet 773 tonn snøkrabbe, hvorav 153 tonn var levende (rundvekt) solgt ved leveranse til verdi 12,7 millioner kroner, mens 620 tonn var fryste klør som ikke er omsatt enda. Dette var en økning fra uken før, da det ble levert og omsatt 106 tonn levende til en verdi av 8,4 millioner kroner. I samme uke var det ingen leveranser av fryste klør. Landingene i uke 16 kom fra 12 fartøy, hvor 5 leverte levende og 8 leverte fryste klør, 1 av fartøyene leverte både levende og fryst. Så langt i år er det landet 9.735 tonn snøkrabbe, hvorav 4.600 tonn er omsatt til verdi 559 millioner kroner. Ifølge oversikt fra Fiskeridirektoratet er 10.582 tonn av totalkvoten på 12.019 tonn tatt pr kl 08:49 22. april.

**Øst-Finnmark**  
Fra omsetninga fraperioden i uke 16 i 2025 har vi følgende oversikt:  


**Vest-Finnmark**  
Fra omsetninga fra perioden i uke 16 i 2025 har vi følgende oversikt:  


**Troms**  
Fra omsetninga fraperioden i uke 16 i 2025 har vi følgende oversikt:  


**Vesterålen**  
Fra omsetninga fraperioden i uke 16 i 2025 har vi følgende oversikt:  


**Lofoten/Salten**  
Fra omsetninga fraperioden i uke 16 i 2025 har vi følgende oversikt:  


**Helgeland-Nordmøre**  
Fra omsetninga fraperioden i uke 16 i 2025 har vi følgende oversikt:  
